Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin ulkoministeri Lieberman -
kutsui Turkin presidentti Erdogania "antisemiittiseksi häiriköksi", -
kun Erdogan oli kritisoinut Israelin osallistumista Pariisin marssille.
Palestiinalaisneuvottelija Erekat sanoi, että palestiinalaiset ryhtyvät -
oikeustoimenpiteisiin Israelia vastaan heti, kun Palestiina on virallisesti -
rikostuomioistuin ICC:n jäsen. Syytteet olisivat viime Gazan sota -
ja juutalaisasutusten rakentaminen Länsirannalle.
USA:n ulkoministeri Kerry ja Iranin ulkoministeri Zarif -
kävivät tiukkoja keskusteluja Genevessä Iranin ydinohjelmasta.
Pääministeri Netanjahu arvosteli rajusti Turkin presidentti Erdoganin -
syytöksiä siitä, ettei Israel olisi saanut osallistua Pariisin marssille -
Gazan sodan takia. Sodan tarkoitus oli lopettaa -
palestiinalaisten rakettitulitus Israelin kaupunkeihin.
En ole kuullut yhdenkään valtionjohtajan -
tuomitsevan Erdoganin kommentteja, en edes yhden ainoan.
Erdogan sanoi, ettei Israel olisi saanut olla edustettuna Pariisin marssilla.
Hänen tarjoamansa syy oli se, kun me puolustimme kansalaisiamme -
tuhansilta raketeilta, joita Hamasin terroristit ampuivat kaupunkeihimme.
Kansainvälisen yhteisön on tuomittava Erdoganin hävyttömät puheet, -
sillä sota terrorismia vastaan tuottaa tulosta vain, -
jos sitä ohjaa moraalinen selkeys.
Hieman aiemmin ulkoministeri Lieberman -
kutsui presidentti Erdogania ”antisemiittiseksi häiriköksi”.
Hän sanoi Euroopan toimivan pelkurillisesti -
vaietessaan Erdoganin puheista.
Puheessaan Israelin Euroopan- ja Aasian-lähettiläille Lieberman korosti,-
että nykyantisemitismin perusta on yhtäältä ääri-islamismissa -
ja toisaalta Israelin epäoikeuden- mukaisessa arvostelussa.
Meidän on kerrottava totuus -
ja on puhuttava yksiselitteisesti. Asiaa pitää käsitellä.
Murhanhimoisen antisemitismin perusta -
on yhtäältä ääri-islamismissa -
ja toisaalta hillittömässä, epäreilussa Israelin valtion tuomitsemisessa.
Ne Euroopan maat, jotka ovat vaiti kun Erdogan panettelee Israelia -
yhä uudestaan ja kun hän kutsuu maatamme terroristivaltioksi, -
osallistuvat samaan tappavaan vihaan juutalaisia vastaan Euroopassa.
En nyt puhu edes siitä, miten ne sivuuttavat kokonaan -
brutaalit ihmisoikeus- ja sananvapausloukkaukset Turkissa.
Mutta se, miten nämä maat sulkevat silmänsä -
Erdoganin syöttämältä vihalta ja lietsonnalta Israelin valtiota vastaan -
on jotakin, mitä me emme voi jättää huomiotta.
Kun pohditaan syitä antisemiittisiin tekoihin Euroopassa, -
on tämä yksi selityksistä.
Sivistyneen ja poliittisesti korrektin Euroopan hiljaisuus -
sellaisten antisemiittihäiriköiden edessä kuin Erdogan porukoineen -
johtaa takaisin 1930-luvun todellisuuteen.
Ulkoministeri Lieberman arvosteli myös -
Euroopan reaktioita Pariisin islamisti-iskuihin. Hän sanoi, -
että iskujen antisemiittistä ulottuvuutta on vähätelty.
Ranskassa ja Euroopassa on puhuttu kaikesta muusta.
On puhuttu ilmaisunvapaudesta, -
ääriliikkeistä ja islamofobiasta.
Mutta juutalaista ja antisemiittistä elementtiä on hädin tuskin mainittu.
Tämä on hyvin huolestuttavaa, erityisesti aiempien tapausten valossa.
Israelin ja Turkin välit ovat huonontu- neet viiden viime vuoden aikana, -
sen jälkeen kun Israelin merivoimien kommandot pysäyttivät -
turkkilaisen Mavi Marmara -aluksen, joka oli purjehtimassa Gazaan -
uhmaten Israelin Gazan-merisaartoa vuonna 2010.
Yhdeksän Turkin kansalaista kuoli yhteenotossa.
Lieberman, joka on oikeistolaisen Israel Beiteinu -puolueen johtaja, -
lopetti aiemmin yhteistyön pääministeri Netanjahun kanssa -
ja on viime päivinä puhunut voimakkaampaan sävyyn eri aiheista.
Hän kerää kannatusta Israelin maaliskuisiin parlamenttivaaleihin.
Palestiinalaispresidentti Abbas tapasi Egyptin presidentin al-Sisin Kairossa.
He keskustelivat palestiinalaisten valtiopyrkimyksestä -
YK:n turvallisuusneuvostossa sekä Palestiinan hyväksymisestä -
Kansainväliseen rikostuomioistuimeen ei-jäsenvaltiona.
Palestiinalaisten pääneuvottelija Erekat tapasi -
Arabiliiton pääsihteerin al-Arabin. He keskustelivat -
palestiinalaisten pyrkimyksistä liittyä kansainvälisiin sopimuksiin.
Erekat kertoi palestiinalaisten antaneen virallisen ilmoituksen -
YK:n pääsihteeri Ban Ki-moonille -
liittymisestään Kansainväliseen rikostuomioistuimeen 1.4.
Mitä tulee palestiinalaisten pyrkimyksiin -
liittyä kansainvälisiin sopimuksiin, Palestiina on jättänyt -
vaaditut asiakirjat Kansainväliselle rikostuomioistuimelle.
Olemme antaneet virallisen ilmoituksen YK:n pääsihteerille, -
että Palestiinasta tulee jäsen 1.4.2015.
Erekat sanoi, että Arabiliiton johtaja ja palestiinalaisdelegaatio -
ovat päättäneet yhdessä ryhtyä oikeustoimenpiteisiin Israelia vastaan -
heti, kun Palestiina on virallisesti rikostuomioistuimen jäsen.
Syytteinä olisivat Gazan sota ja juutalaisasutusten rakentaminen -
Länsirannalle. Erekat pitää toimia laittomana.
Tri Nabil on yksi suurimmista laki- asiantuntijoista arabien keskuudessa.
Olemme valmistelleet asiakirjat viimeisimmistä Gazan hyökkäyksistä -
sekä siirtokuntadokumentit vuodesta 1968 tähän päivään asti.
Haagissa sijaitseva tuomioistuin käsittelee sotarikoksia, -
rikoksia ihmisyyttä vastaan ja kansanmurhia.
Se voisi käyttää tuomiovaltaa kenen tahansa suorittamissa rikoksissa -
mailla, jotka kansainvälinen laki määrittää palestiinalaisalueiksi.
Israel ei ole USA:n ohella ICC:n jäsen, -
mutta israelilaisia voitaisiin syyttää rikoksista palestiinalaisalueilla.
Palestiinalaisasukas Jatan kylästä kuoli eilen illalla Länsirannalla -
Israelin armeijan luodeista, kun poliisi oli pidättämässä autovarkaita.
Toinen palestiinalainen pidätettiin.
Israelin turvallisuusjoukoissa ei ollut loukkaantuneita.
Tutkimuksissa on selvinnyt, -
että alueella turvallisuudesta vastannut sotilas määritteli tapauksen-
terrorismiin liittyväksi ja ampui palestiinalaista kuolettavasti.
Poliisin mukaan palestiinalaisella oli ollut mukanaan veitsi ja ruuvitaltta.
USA:n ulkoministeri Kerry ja Iranin ulkoministeri Zarif -
kävivät tiukkoja keskusteluja Genevessä Iranin ydinohjelmasta.
USA:n ulkoministeriön virkamies kertoi, -
että Kerryn ja Zarifin tapaaminen kesti 6,5 tuntia -
ja että he keskustelivat useista aiheista.
Iran ja P5+1-maat (USA, Venäjä, Kiina, Ranska, Britannia ja Saksa) -
ovat jälleen käynnistäneet ydinsopimuspyrkimykset.
Sopimus koetaan ratkaisevan tärkeäksi -
laajemman Lähi-idän sodan riskin vähentämiseksi.
Neuvottelut epäonnistuivat toistamiseen marraskuussa -
itse määrätyn takarajan saavuttamisessa.
P5+1-maat ja Iran kokoontuvat 18.1. uudelle neuvottelukierrokselle.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Sirpa Bågman